### Resume

Sagen omhandler indkaldelse til åstedsforretning og ekspropriationsbemyndelse til ekspropriering af arealer til cykelsti i forbindelse med cykelsti på [adresse], Benjamin Friis.

Byrådet gav 1. december 2021, i punkt nr. 237, anlægsbevilling på 1,640 mio. kr. til etablering af cykelsti på [adresse] ved [adresse].

### Sagsfremstilling

Byrådet godkendte den 1. december 2021 punkt nr. 237, anlægsbevilling - trafiksikkerhedsplan 2021-2024 - handleplan 2022. Med dette blev prioriteringslisterne for mindre anlægsprojekter og skolevejsprojekter i perioden 2022-2023 godkendt. Ligeledes blev der godkendt cykelstier for 2022.

Etablering af en sti langs Kirkebyvej vil skabe en sikker skolerute mellem Hornstrup Kirkeby og frem til Novaskolen.

Der etableres dobbeltrettet cykelsti på sydsiden af [adresse] fra [adresse] og ud til [adresse], hvor den tilsluttes den eksisterende dobbeltrettede cykelsti langs [adresse]. Krydsningen af [adresse] sker ved [adresse], hvor der er etableret hastighedsdæmpende foranstaltning i form af et bump.

Ekspropriationen vedrører følgende matrikelnumre:

* [adresse], [adresse]: Matr. nr.: 1b og 2b.

Åstedsforrretningen forventes at strække sig over en time.

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden for cyklister, ved etablering af cykelsti langs Kirkebyvej, kan anspore endnu flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 16. august 2022, pkt. 171:

at udvalget anbefaler over for byrådet, at bemyndige Teknisk Udvalg til at træffe afgørelse om ekspropriation for at kunne erhverve arealer fra matr. nr. 1b og 2b [adresse], [adresse], jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

at der indkaldes til åstedsforretning med henblik på ekspropriation,

at Teknisk Udvalg beslutter hvem fra udvalget, der deltager i åstedsforretningen, og

at tidspunktet for åstedsforretningen aftales direkte med det/de udpegede udvalgsmedlem(mer).

Beslutning fra Teknisk Udvalg, 16. august 2022, pkt. 171:

1. at anbefalet.

2.- 4. at godkendt.

Beslutning fra Økonomiudvalget, 22. august 2022, pkt. 168:

Ejerlavet til matr. nr. 2b er rettelig Kirkeby By, Filippa Olesen.

Med denne korrektion blev sagen anbefalet.

### Beslutning

Godkendt.